Sign in / Join .st0{fill:#34437F;} .st1{fill:#878787;} Tuesday, January 11, 2022 ikteb hawn… Fittex Darren Debono "It-Topo" se jixhed fil-kumpilazzjoni dwar l-attentat ta' serqa mill-bank HSBC fl-2010 Minn talk.mt January 11, 2022 talk.mt Daren Debono magħruf bħala t-Topo, li l-ġimgħa li għaddiet kien ikkundannat 10 snin u sitt xhur ħabs wara li ammetta l-involviment tiegħu fl-attentat ta' hold up fuq il-bank HSBC fl-2010, mistenni jixhed fil-kumpilazzjoni kontra Vincent Muscat li se tkompli aktar tard dan ix-xahar. Il-ġuri ta' Muscat b'rabta ma' dan il-każ kellu jibda wkoll il-ġimgħa li għaddiet, iżda kellu jiġi pospost wara li saret ammissjoni minn Debono u l-Uffiċċju tal-Avukat Ġenerali u l-Avukati ta' Debono laħqu qbil dwar il-piena li kellha tingħata. Il-Qorti Kriminali għalhekk bagħtet il-każ lura fil-Qorti tal-Maġistrati biex tisma' lil dan ix-xhud jagħti x-xhieda tiegħu u ddifferiet il-ġuri sakemm dan isir. Il-kumpilazzjoni mistennija tkompli nhar l-20 ta' Jannar li ġej, quddiem il-Maġistrat Monica Vella. Għal Debono qed jidhru l-Avukati Edward Gatt u Mark Vassallo. Artiklu preċedenti Imut il-player Tork Ahmet Calik f'inċident tat-traffiku